కిత్తురువాన్ వితనాగే

కసుప్ డిసి కితురువన్ వితానగే (జననం ఫిబ్రవరి 1991), శ్రీలంక క్రికెటర్. అంతర్జాతీయ స్థాయి క్రికెట్ లోని అన్ని రకాల ఫార్మాట్లలో ఆడాడు. ఎడమచేతి బ్యాట్స్‌మన్, లెగ్‌బ్రేక్ బౌలర్ గా రాణించాడు.

జననం 
కసుప్ డిసి కితురువన్ వితానగే 1991, ఫిబ్రవరిలో శ్రీలంకలోని కొలంబోలో జన్మించాడు.

అంతర్జాతీయ క్రికెట్ 
శ్రీలంక తరపున 2013 మార్చి 8న బంగ్లాదేశ్‌పై గాలే టెస్టు మ్యాచ్, 2013 డిసెంబరు 25న అబుదాబిలో పాకిస్తాన్‌పై వన్డే అంతర్జాతీయ అరంగేట్రం చేశాడు. తన అరంగేట్రం టెస్టులో 59 పరుగులు, వన్డే అరంగేట్రంలో 27 పరుగులు చేశాడు. బంగ్లాదేశ్‌పై 103 నాటౌట్‌తో తన మొదటి టెస్ట్ సెంచరీని సాధించాడు. టెస్ట్‌లలో 8వ స్థానంలో బ్యాటింగ్ చేసి టెస్ట్ సెంచరీ సాధించిన రెండవ శ్రీలంక ఆటగాడిగా, శ్రీలంక తరపున 8వ స్థానంలో బ్యాటింగ్ చేస్తున్నప్పుడు థిలాన్ సమరవీరతో కలిసి అత్యధిక టెస్ట్ స్కోరు సాధించిన రికార్డును సాధించాడు. 2014, మే 20న ఇంగ్లాండ్‌పై తన టీ20 అరంగేట్రం చేసాడు, 38 పరుగులు చేశాడు.

శ్రీలంక ఎ జట్టులో న్యూజిలాండ్ పర్యటన తర్వాత 2015, డిసెంబరు 10న న్యూజిలాండ్‌తో జరిగే మొదటి టెస్టుకు పిలవబడ్డాడు.

వివాదాలు 
కిత్రువాన్ వితానగే క్రమశిక్షణకు సంబంధించి అనేక సంఘటనలలో పాల్గొన్నాడు. 2014లో గాలేలో పాకిస్తాన్‌తో జరిగిన మొదటి టెస్ట్ మ్యాచ్ మూడో రోజు ముగిసిన తర్వాత, అతను అనుమతి లేకుండా జట్టు హోటల్ నుండి బయలుదేరి మరుసటి ఉదయం 6.30 గంటలకు తిరిగి వచ్చాడు. శ్రీలంక జట్టు మేనేజర్ మైఖేల్ డి జోయ్సా ప్రకారం, అతను జట్టు క్రమశిక్షణను ఉల్లంఘించడం ఇదే మొదటిసారి కాదు. గతంలో బంగ్లాదేశ్, ఇంగ్లండ్ పర్యటనల సమయంలో వితానగే అనుమతి లేకుండా హోటల్ నుంచి వెళ్లిపోయాడు. ఇతని చర్యల ఫలితంగా ఒక సంవత్సరంపాటు పరిశీలనలో ఉంచబడ్డాడు.

2016 జూలైలో శ్రీలంక క్రికెట్ వితనాగేను బహిరంగ ఘర్షణలో భాగంగా ఒక సంవత్సరంపాటు అన్ని రకాల క్రికెట్ నుండి సస్పెండ్ చేసింది.

మూలాలు

బాహ్య లింకులు 

జీవిస్తున్న ప్రజలు
శ్రీలంక క్రికెట్ క్రీడాకారులు
1991 జననాలు
శ్రీలంక క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు